b"\n_START_ARTICLE_\nS\xc3\xadnodes provincials visigots\n_START_PARAGRAPH_\nEls S\xc3\xadnodes provincials del Regne visigot de Toledo eren reunions de bisbes de cadascuna de les prov\xc3\xadncies: Tarraconense, Narbonense, Cartaginense, B\xc3\xa8tica, Lusit\xc3\xa0nia i Gal\xc3\xadcia._NEWLINE_Els S\xc3\xadnodes provincials tractaven te\xc3\xb2ricament temes eclesi\xc3\xa0stics, sovint originats a la prov\xc3\xadncia, per\xc3\xb2 la vig\xc3\xa8ncia dels quals s'estenia a les altres prov\xc3\xadncies._NEWLINE_Se celebraven en una esgl\xc3\xa9sia metropolitana que romania tancada als fidels, entrant els participants per una \xc3\xbanica porta vigilada pels ostiaris (ostiarii = porters). Els bisbes s'asseien en cercle per ordre d'antiguitat, i quan ja estaven col\xc2\xb7locats entraven alguns capellans que podien assistir, que tamb\xc3\xa9 s'asseien, col\xc2\xb7locant-se darrere dels bisbes; despr\xc3\xa9s accedien els diaques amb dret a fer-ho, que romanien drets; finalment entraven els laics convidats, al costat dels seus secretaris (notarii) que redactarien les actes (cap membre el clero inferior podia assistia als S\xc3\xadnodes)._NEWLINE_Tots ja en els seus llocs es tancava la porta vigilada pels ostiaris. S'iniciava llavors una sessi\xc3\xb3 protocol\xc2\xb7l\xc3\xa0ria de resades i pre\xc3\xa0mbuls. Despr\xc3\xa9s el metropolit\xc3\xa0 sol\xc2\xb7licitava la presentaci\xc3\xb3 dels temes per ordre (cadascuna havia de presentar-se despr\xc3\xa9s de ser tractada l'anterior). Tractats els temes es cridava a aquells clergues o laics que havien quedat fora i tinguessin alguna cosa que dir doncs qualsevol podia presentar queixes contra Bisbes, jutges, nobles o qualsevol altra persona. L'ardiaca recollia les queixes presentades i les presentava a la reuni\xc3\xb3 i si era adequat el demandant era cridat per parlar. Si la petici\xc3\xb3 o queixa era acceptava es comunicava a un funcionari real (executor) per fer compar\xc3\xa8ixer davant el S\xc3\xadnode a la persona demandada. Tancats tots els casos acabava el Concili amb unes oracions (per a D\xc3\xa9u i el rei) i la signatura de les actes (el primer signant era el metropolit\xc3\xa0)"